Musajik Sultan Omar Ali Saifuddin

Musajik Omar Ali Saifuddien (Jawi: مسجد عمر علي سيف الدين) adolah sabuah musajik nan talatak di Bandar Seri Begawan, ibu kota dari negara Brunei. Musajik iko marupoan ciak dari dua musajik negara atau musajik nasional (ciek lai adolah Musajik Jame' Asr Hassanil Bolkiah), sarato manjadi simbol negara. Musajik iko marupoan salah satu musajik paliang gadang jo usianyo paliang tuo di Brunei. Namonyo diambiak dari Omar Ali Saifuddien III, nan marupoan Sultan Brunei ka-28 jo ayah dari pamimpin monarki kini, Sultan Hassanal Bolkiah. Masjid ini manjadi lambang dari umaik Islam di Brunei.

 Konstruksi
Pembangunan musajik iko bajalan ampiang salamo limo tahun dan mamakan biaya labiah dari £1 juta. 

Firma arsitektur nan ikutik sato dalam pangarajoan konstruksi musajik adolah Booty Edwards & Partners nan bakantua pusek di Malaysia, sadangkan parusahaan konsultannyo bakantua pusek di Singapura, yakni Steen, Sehested jo Partners. 

Tahap konstruksi dimulai pado 4 Februari 1954. Pambangunannyo manggunoan sakitar 1.500 ton beton jo 700 ton baja. Kadalaman tiang pondasi di antaro angko .

Musajik iko diresmikan pamakaiannyo pado 26 September 1958, nan basamoan jo alek ulang tahun ka-42 Sultan Omar Ali Saifuddien III.

 Aristektur
Gaya bangunan musajik iko dipangaruhi dek arsitektur Mughal. Manuruk katerangan resmi, desain musajik iko patamo kali dikonsep dek Sultan Omar Ali Saifuddien III dan kudian digambar dek arsitek nan ditugaskan, yakni Rudolfo Nolli, saurang pamatuang Italia jo kontraktor batu dekoratif.

Musajik iko mamiliki denah dasar  dan dapek manampuang sabanyak 3.000 jamaah. Tinggi puncak bangunan dari parmukaan tanah adolah . Kubahnyo dilapisi jo ameh. Lantai jo kolomnyo tabuek dari marmer nan didatangan dari Italia dengan biaya S$200.000. Ruangan salatnyo dihiasi dek lampu chandelier dengan diameter  dan bareknyo labih dari tiga ton; tadiri dari 62 lampu pendar. Salain lampu chandelier, panarangannyo juo ditambah labih dari 480 lampu pendar. Lantainyo ditutuik  jo karpet Axminster, nan dibuek di Belgium jo Saudi Arabia.

Musajik iko manempati area dengan laweh  dan ampiang sacaro kasaluruhan dikelilingi dek laguna buatan. Di tangah laguna nan tun, ado , replika kapa tongkang nan desainnyo dibuek untuak manyarupoi kapa Sultan Bolkiah, Sultan Brunei nan mamrintah pado abaik ka-16. Magligai iko diresmikan pado 19 Desember 1967 batepatan jo parayaan Nuzul Al-Quran, hari libur dalam kalender Islam untuak mamparingati turunnyo ayaik patamo Al-Qur'an. Dibangun dengan biaya B$500.000 pado sangkek itu, replika kapa tongang iko dibuek untuak manjadi area bagi babagai acara kaagamaan Islam nasional.

 Rujuakan 

 Pautan lua 

 Musajik Omar Ali Saifuddien Mosque pado situs resmi Menteri Dalam Negeri 
 Musajik Sultan Omar Ali Saifuddien Mosque oleh Rozan Yunos di situs BRUNEIresources.com

Category:Brunei